මැතිවරණ දින වෙනස් කරන්න ගියොත් රටේ කැළඹිලි ඇතිවෙයි
මැතිවරණය පවත්වන දින වෙනස් කරන්න ගියොත් රටේ කැළඹිලි ඇතිවිය හැකි යැයි අස්ගිරි පාර්ශ්වයේ මහානායක අතිපූජ්ය වරකාගොඩ ශ්රී ඤාණරතන නාහිමියෝ පවසති සමගි ජන සන්ධානය නියෝජනය කරමින් පාර්ලිමේන්තු මන්ත්රී මහාචාර්ය ජී එල් පීරිස් මහතා ඊයේ 08දා පෙරවරුවේ අස්ගිරි මහා විහාරයට පැමිණ උන්වහන්සේ බැහැදුටු අවස්ථාවේ මෙය අනවශ්ය දෙයක් යැයි ද මහනාහිමියෝ ප්රකාශ කළහ එහිදී අදහස් දැක්වූ පාර්ලිමේන්තු මන්ත්රී මහාචාර්ය ජීඑල් පීරිස් මහතා ජනපති නිල කාලය වසර පහක් බව ආණ්ඩුක්රම ව්යවස්ථාවේ පැහැදිලිව දක්වා තිබෙන බවත් ශ්රේෂ්ඨාධිකරණය නඩු තීන්දු දෙකක් මගින් මෙයට පෙර එය තහවුරු කර තිබෙන බවත් පැවසීය මේ අවස්ථාවේ ආණ්ඩුව කළ යුත්තේ මැතිවරණ කොමිෂන් සභාවට ඔවුන්ගේ කාර්යභාරය කරගෙන යෑමට අවකාශ සැපයීම බව ද ඇතැම් ආණ්ඩුකාරවරුන් ඉහළ බලපෑම්වලට යටත්ව මැතිවරණය ඉලක්ක කරමින් තම නියෝජිතයන් ලෙස පළාත් පාලන ආයතනවල හිටපු සභාපතිවරුන් පත්කර දේශපාලනික වාසි ලබා ගැනීමට කටයුතු කරමින් සිටින බව ද ඒ සම්බන්ධව මැතිවරණ කොමිසම දැනුවත් කිරීමට පියවර ගෙන තිබෙන බව ද මන්ත්රීවරයා පැවසුවේය වත්මන් ජනපතිවරයා අනුප්රාප්තික ජනපතිවරයකු මිස ජනතාවගේ ඡන්දයෙන් පැමිණි පුද්ගලයකු නොවන බවත් ඔහුට පැවරී තිබෙන්නේ ගෝඨාභය රාජපක්ෂ මහතාට හිමි වූ ජනවරමට අනුව ඔහුගේ ධුර කාලයට අදාළ ඉතිරි කොටස සඳහා සේවය ලබාදීම පමණක් බවත් පීරිස් මහතා ප්රකාශ කළේය මෙහිදී අදහස් දැක්වූ අස්ගිරි පාර්ශ්වයේ ලේඛකාධිකාරි ආචාර්ය මැදගම ධම්මානන්ද නාහිමියෝ දේශපාලනඥයන් නොයෙක් අවස්ථාවල විවිධ අර්බුද නිර්මාණය කරමින් සිටින බවත් මෙම පසුබිම තුළ ජනතාවට දැඩි පීඩනයකට පත්ව මුංමුළා වූ ස්වභාවයෙන් ජීවත් වන බවත් පැවසූහ ජන ජීවිතය නඟාසිටුවීම සඳහා කළ යුත්තේ කුමක් ද යන්න සම්බන්ධයෙන් දේශපාලනඥයන් අවධානය යොමු කළ යුතු බවත් තමන්ගේ බලය රඳවා ගැනීම හෝ බලයට පත්වීම පිළිබඳව සාකච්ඡා කරමින් එකිනෙකාට අවලාද නඟන ස්වභාවයක් දක්නට ලැබෙන බවත් උන්වහන්සේ වැඩිදුරටත් කීහ ආණ්ඩුක්රම ව්යවස්ථාවේ සඳහන් වන හා ජනතාව ප්රාර්ථනය කරන ආකාරයෙන් නියමිත පරිදි මැතිවරණ පැවැත්වීම සුදුසු දේ යැයි ද ධම්මානන්ද නාහිමියෝ ප්රකාශ කළහසමන්ති වීරසේකර